LV   LV 
 
 
 EIROPAS  
KOMISIJA   
Strasbūrā, 5.4.2022.  
SWD(2022) 100 final  
 
KOMISIJAS DIENESTU DARBA DOKUMENTS  
 
IETEKMES NOVĒRTĒJUMA KOPSAVILKUMA ZIŅOJUMS  
 
[…] 
Pavaddokuments dokumentam  
Priekšlikums  
Eiropas Parlamenta un Padomes regula par ozona slāni noārdošām vielām un ar ko 
atceļ Regulu (EK) Nr.  1005/2009  
{COM(2022)  151 final}  - {SEC(2022)  157 final}  - {SWD(2022)  98 final}  -
 {SWD(2022)  99 final}   
 
1 Ozona slāni noārdošo vielu (ONV) emisijas izraisa gan klimata sasilšanu , gan t.s. ozona 
“caurumu” , kas negatīvi ietekmē gan veselību, biosfēru un klimata pārmaiņas, gan lielā 
mērā arī ekonomiku. Nepieļaut šādas sekas ir būtiski, lai īstenotu Eiropas zaļo kursu  un 
Parīzes nolīgumu par klimata pārmaiņām  un panāktu ES atbilstību Monreālas 
protokolam par ozona slāni noārdošām vielām . 
Pēdējo trīs desmitgažu  laikā, pateicoties ES tiesību aktiem, ir izdevies novērst 
ievērojamu daudzumu ONV emisiju. Pašlaik ES ir atļauts izmantot tikai ļoti nedaudzas 
ONV, un tās ir stingri jākontrolē, lai izvairītos no nelikumīgas izmantošanas. Tādējādi 
uzsvars vairs netiek lik ts uz ONV ražošanas un patēriņa pakāpenisku pārtraukšanu, bet 
gan uz nemitīgu emisiju samazināšana, kā to paredz ES regula .  
Šāds vērtējums ir pamatā Regulas (EK) Nr. 1005/2009 par ozona slāni noārdošām 
vielām pārskatīšanai . Izvērtējumā1 konstatēts, ka kop umā regula atbilst mērķim  un ka 
stingri kontrolēta ES ONV rīcībpolitika  ir novērsusi emisiju atkalrašanos. Tomēr 
dažus atlikušos lietojumus varētu kontrolēt nedaudz efektīvāk, saskaņotāk un skaidrāk. 
Tāpēc šī pārskatīšana, pirmkārt, nozīmē pašreizējo pasāk umu precizēšanu . Otrkārt , 
ņemot vērā zaļo kursu, tika izvērtēts, vai kādas no atlikušajām emisijām varētu  ar 
samērīgām izmaksām vēl vairāk samazināt .  
Pasākumi šo jautājumu risināšanai ir sakopoti trīs dažādās paketēs. 1. variants  ietver 
pasākumus, kas rad īs niecīgas izmaksas vai pat ļaus tās ietaupīt.  Tajā galvenā 
uzmanība pievērsta vienkāršošanai, labākai saskaņotībai un precizējumiem, kā arī emisiju 
samazināšanai ar zemām izmaksām, kas renovācijas vai nojaukšanas darbu laikā novērsīs 
emisijas no metāla a pšuvuma paneļiem, kas satur izolācijas putas. 2. variants ietver 
papildu ONV atgūšanu no cita veida izolācijas putām un visaptverošāku uzraudzību un 
kontroli, kas saistīta ar mērenām izmaksām . 3. variants  ietver visus pasākumus, kas 
tika uzskatīti par real izējamiem, tostarp pasākumus ar lielām izmaksām . Vēlamā 
pasākumu kombinācija ir 2. variants , jo ar to tiek panākts ievērojami lielāks emisiju 
aiztaupījums nekā 1.  variantā, un tāpēc tas ir labāk saskaņots ar Eiropas zaļo kursu. No 
otras puses, 3. variants šķiet pārāk dārgs salīdzinājumā ar tā nestajiem ieguvumiem.  
Saskaņā ar 2.  variantu pats efektīvākais emisiju samazināšanas pasākums ir noteikt, ka 
vecu ēku renovēšanas vai nojaukšanas gaitā no divu veidu izolācijas putām2 ir obligāti 
jāatgūst ONV un tās jāiznīcina . Līdz 2050. gadam šādi pasākumi kopumā var aiztaupīt 
emisijas, kas atbilst gandrīz 180 miljoniem tonnu oglekļa dioksīda (tCO2e). 
Salīdzinājumam  — tas ir Nīderlandes visu siltumnīcefekta gāzu emisiju daudzums 
2019 . gadā , par ko tā paziņojusi UNFCCC . Tika lēsts, ka emisiju samazināšanas 
izmaksas būs mazākas par 20  EUR/t CO 2e valstīs, kurās jau pastāv noteikumi un 
infrastruktūra attiecībā uz nojaukšanu, un tās būs krietni zemākas par 230  EUR/tCO2e 
                                                           
1 SWD(2019) 407 final. https://ec.europa.eu/clima/document/download/62a6fb28 -0df8 -4abb -b3e8 -
373933f97191_en  
2 Putas tiek izmantotas ne tikai metāla apšuvuma paneļos, bet arī laminētās plāksnēs atkarībā no tā, kur 
tās ir uzstādītas.  
 
2 
 visās dalībvalstīs.  Tāpēc izmaksas ir samērīgas ar to, kas  ES ilgtermiņa stratēģijas3 
kontekstā jāsasniedz citām nozarēm, lai panāktu klimatneitralitāti . Šis variants arī 
stimulēs pētniecību un izstrādi un var radīt papildu darbvietas reciklēšanas sektorā. 
Pasākumi, kas palielina efektivitāti, saskaņotību un skaidrību , ļaus uzņēmumiem, 
MVU, dalībvalstīm un Komisijai ietaupīt izmaksas . Zemas izmaksas būs saistītas ar 
visaptverošāku monitoringu un kontroli .   
Sagatavojot ietekmes novērtējumu, notika plaša apspriešanās ar ieinteresētajām 
personām.  Tās kopumā atbalstīja 2. variantu, bet uzņēmumi iebilda pret dažiem no 3. 
risinājumā paredzētajiem papildu pasākumiem ļoti augsto aplēsto izmaksu dēļ.  
                                                           
3 https://ec.europa.eu/clima/eu -action/climate -strategies -targets/2050 -long -term -strategy_en 
(europa.eu)